rejauldu/bengali-wikipedia huggingface dataset:
আবর্জনাকুণ্ড সমুদ্রের স্রোতের প্রভাব এবং মানব জনসংখ্যা দ্বারা ক্রমবর্ধমান প্লাস্টিক দূষণের কারণে সৃষ্ট সামুদ্রিক ধ্বংসাবশেষ কণার একটি বলয়। প্লাস্টিক ও অন্যান্য ধ্বংসাবশেষের এইসকল মানবসৃষ্ট সংগ্রহ বাস্তুতন্ত্র ও পরিবেশগত সমস্যা সৃষ্টি করে যা সামুদ্রিক জীবনকে প্রভাবিত করে, বিষাক্ত রাসায়নিক দিয়ে মহাসাগরকে দূষিত করে এবং গ্রিনহাউস গ্যাস নিঃসরণে অবদান রাখে। একবার জলবাহিত হয়ে গেলে সামুদ্রিক ধ্বংসাবশেষ সচল হয়ে যায়। ফ্লোটসাম বায়ু দ্বারা প্রবাহিত হতে পারে, অথবা সমুদ্রের স্রোতের প্রবাহকে অনুসরণ করতে পারে, প্রায়শই মমহাসাগরীয় বলয়ের মাঝখানে শেষ হয় যেখানে স্রোত সবচেয়ে দুর্বল। মানুষের আবর্জনা সংগ্রহের পদ্ধতি থেকে প্লাস্টিকের ব্যাপক ক্ষতির কারণে আবর্জনাকুণ্ড বৃদ্ধি পায়।  জাতিসংঘ পরিবেশ কর্মসূচি অনুমান করেছে যে "প্রতি বর্গ মাইল সমুদ্রে প্রায় "৪৬,০০০ টুকরা প্লাস্টিক" আছে। বিশ্বব্যাপী সর্বাধিক থেকে সর্বনিম্ন সামুদ্রিক প্লাস্টিক দূষণের ১০টি বৃহত্তম নির্গমনকারী দেশ হল চীন, ইন্দোনেশিয়া, ফিলিপাইন, ভিয়েতনাম, শ্রীলঙ্কা, থাইল্যান্ড, মিশর, মালয়েশিয়া, নাইজেরিয়া ও বাংলাদেশ। মূলত ইয়াংজি, সিন্ধু, হলুদ, হাই, নীল, গঙ্গা, মুক্তা, আমুর, নাইজার এবং মেকং নদীর মাধ্যমে এবং "বিশ্বের মহাসাগরে পৌঁছানো সমস্ত প্লাস্টিকের ৯০ শতাংশ" এর জন্য দায়ী। এশিয়া ছিল অব্যবস্থাপিত প্লাস্টিক বর্জ্যের প্রধান উৎস, কেবল চীনেই ২.৪ মিলিয়ন মেট্রিক টন।  এর মধ্যে সর্বাধিক পরিচিত বৃহৎ প্রশান্ত মহাসাগরীয় আবর্জনাকুণ্ড যেটিতে সামুদ্রিক ধ্বংসাবশেষ ও প্লাস্টিকের সর্বোচ্চ ঘনত্ব রয়েছে। অন্যান্য চিহ্নিত কুণ্ডের মধ্যে রয়েছে উত্তর আমেরিকা ও আফ্রিকার মধ্যকার উত্তর আটলান্টিকের আবর্জনাকুণ্ড, পূর্ব দক্ষিণ আমেরিকা ও আফ্রিকার অগ্রভাগের মধ্যে অবস্থিত দক্ষিণ আটলান্টিক আবর্জনাকুণ্ড, দক্ষিণ আমেরিকার পশ্চিমে অবস্থিত দক্ষিণ প্রশান্ত মহাসাগরীয় আবর্জনাকুণ্ড এবং দক্ষিণ আফ্রিকার পূর্বে পাওয়া ভারত মহাসাগরের আবর্জনা কুণ্ডটি হ্রাস আকারের ক্রম অনুসারে তালিকাভুক্ত করা হয়েছে। প্রশান্ত মহাসাগরীয় বলয়ে বিশেষ করে ২০°উ-৪০°উ অক্ষাংশে ভাসমান সামুদ্রিক ধ্বংসাবশেষ সহ বড় মৃতদেহ পাওয়া যেতে পারে। বাতাসের ধরন ও সমুদ্রের স্রোতের নমুনাগুলো ইঙ্গিত দেয় যে উত্তর প্রশান্ত মহাসাগরের প্লাস্টিক বর্জ্য বিশেষত ঘন যেখানে সাবট্রপিকাল কনভার্জেন্স জোন (এসটিসিজেড) হাওয়াইয়ান দ্বীপপুঞ্জের উত্তরে পাওয়া দক্ষিণ-পশ্চিম-উত্তর-পূর্ব লাইনের সাথে মিলিত হয়। প্রশান্ত মহাসাগরে, দুটি গণ বিল্ডআপ রয়েছে: পশ্চিম আবর্জনাকুণ্ড ও পূর্ব আবর্জনাকুণ্ড, প্রথমটি জাপানের উপকূলে এবং দ্বিতীয়টি হাওয়াই ও ক্যালিফোর্নিয়ার মধ্যে। দুটি আবর্জনাকুণ্ড উভয়ই প্রশান্ত মহাসাগরীয় আবর্জনাকুণ্ডের অংশ এবং হাওয়াইয়ান দ্বীপপুঞ্জের উত্তর উপকূলে প্লাস্টিকের ধ্বংসাবশেষের একটি অংশের মাধ্যমে সংযুক্ত। এই আবর্জনাকুণ্ডে ৯০ মিলিয়ন টন (১০০মিলিয়ন সংক্ষিপ্ত টন) ধ্বংসাবশেষ রয়েছে।   তথ্যসূত্র   বিষয়শ্রেণী:সামুদ্রিক আবর্জনাকুণ্ড বিষয়শ্রেণী:মহাসাগরের স্রোত
কৃষমার স্যান্তোকি (জন্ম: ২০ ডিসেম্বর, ১৯৮৪) জামাইকার ক্লেয়ারডন এলাকায় জন্মগ্রহণকারী আন্তর্জাতিকমানের ক্রিকেটার। আন্তর্জাতিক ক্রিকেট অঙ্গনে ওয়েস্ট ইন্ডিজ ক্রিকেট দলে জ্যামাইকার প্রতিনিধিত্ব করছেন। দলে তিনি মূলতঃ বোলার হিসেবে অবতীর্ণ হয়েছেন। নিচের সারির বামহাতি ব্যাটসম্যান স্যান্তোকি বামহাতে মিডিয়াম পেস বোলিং করে থাকেন।  সেপ্টেম্বর, ২০১১ সালে টুয়েন্টি২০ আন্তর্জাতিকে ইংল্যান্ড ক্রিকেট দলের বিপক্ষে অভিষেক ঘটে তার। ঐ খেলায় তিনি ১৭ রানের বিনিময়ে ১ উইকেট লাভ করেছিলেন ও তার দল জয়লাভ করেছিল।   তথ্যসূত্র   বহিঃসংযোগ  বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার বিষয়শ্রেণী:গায়ানা আমাজন ওয়ারিয়র্সের ক্রিকেটার বিষয়শ্রেণী:জ্যামাইকান ক্রিকেটার বিষয়শ্রেণী:জামাইকার ক্রিকেটার বিষয়শ্রেণী:খুলনা টাইগার্সের ক্রিকেটার বিষয়শ্রেণী:সিলেট স্ট্রাইকার্সের ক্রিকেটার বিষয়শ্রেণী:জ্যামাইকা তালাওয়াসের ক্রিকেটার বিষয়শ্রেণী:কুমিল্লা ভিক্টোরিয়ান্সের ক্রিকেটার বিষয়শ্রেণী:সেন্ট কিট্‌স ও নেভিস প্যাট্রিয়টসের ক্রিকেটার
পি. পুরুষোথামান (আনু. ১৯৪৮ – ২ নভেম্বর ২০১৯) একজন ভারতীয় রাজনীতিবিদ ছিলেন যিনি সর্বভারতীয় আন্না দ্রাবিড় মুনেত্র কড়গমের রাজনীতির সাথে যুক্ত ছিলেন। তিনি দুইবার পুদুচেরি বিধানসভার বিধায়ক হিসেবে নির্বাচিত হয়েছিলেন। তিনি সর্বভারতীয় আন্না দ্রাবিড় মুনেত্র কড়গমের পুদুচেরি শাখার সম্পাদক ছিলেন।  জীবনী পি. পুরুষোথামান ১৯৮৫ সালে আরিয়ানকুপ্পাম বিধানসভা কেন্দ্র থেকে পুদুচেরি বিধানসভার বিধায়ক হিসেবে নির্বাচিত হয়েছিলেন। এর ২৬ বছর পর ২০১১ সালে তিনি মানাভেলি বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ২০১৪ সালে সর্বভারতীয় আন্না দ্রাবিড় মুনেত্র কড়গমের পুদুচেরি শাখার সম্পাদক হিসেবে নিযুক্ত হন।  পি. পুরুষোথামান জয়ালক্ষ্মীর সাথে বিবাহবন্ধনে আবদ্ধ হয়েছিলেনহয়েছিলেন। তাদের এক পুত্র ও পাঁচ কন্যা ছিল।  পি. পুরুষোথামান ২০১৯ সালের ২ নভেম্বর ৭১ বছর বয়সে প্রয়াত হন।  তথ্যসূত্র  বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ বিষয়শ্রেণী:২০১৯-এ মৃত্যু বিষয়শ্রেণী:১৯৪০-এর দশকে জন্ম বিষয়শ্রেণী:পুদুচেরি বিধানসভার সদস্য ২০১১-২০১৬
ব্র্যান্ডবার্গেন মসজিদ, সুইডেনের স্টকহোমের দক্ষিণে হ্যানিঞ্জ পৌরসভার ব্র্যান্ডবারজেনে অবস্থিত একটি মসজিদ। এটি  ব্র্যান্ডবারজেন ইসলামিক অ্যাসোসিয়েশন দ্বারা পরিচালিত একটি মসজিদ।  জামেস্টাউন ফাউন্ডেশনের মতে, মসজিদটি ১৯৯০ এর দশকের প্রথম থেকেই আলজেরিয়ান গ্রুপ ইসলামিক আর্মির (জিআইএ) প্রচারের কেন্দ্র হিসাবে কাজ করেছিল।   ২০০৪ সালে তোলা একটি আরবি ভাষায় নির্দেশিকা, যা ব্র্যান্ডবার্গেন মসজিদের লোগো এবং ঠিকানা বহন করে, ৭ ডিসেম্বর, ২০০৬ সালে, সুইডেনের নাগরিক মোহাম্মদ মৌমো এখানে ইসলাম প্রচারক হিসেবে নিয়োজিত ছিলেন। পরে তাকে জাতিসংঘের সুরক্ষা কাউন্সিল কমিটির সদস্য করা হয়েছিল   ২০০৬ সালের নভেম্বর মাসে ইসলামিক অ্যাসোসিয়েশন, শহরের কেন্দ্রের পাশেই একটি মুসলিম সাংস্কৃতিক কেন্দ্র নির্মাণের অনুমতি পেয়েছিল। সাংস্কৃতিক কেন্দ্রটিতে একটি নামাজের স্থান,সমাবেশ হল, গ্রন্থাগার, রেস্তোঁরা, ব্যায়ামাগার এবং গোসলের স্থান অন্তর্ভুক্ত থাকবে।  এটি এই অঞ্চলের মুসলমানদের পাশাপাশি অন্যান্য বাসিন্দাদের জন্য একটি আলোচনাসভার স্থান হিসাবে কাজ করবে।   তথ্যসূত্র   বিষয়শ্রেণী:সুইডেনের মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ইউরোপে মসজিদ সম্পর্কিত বিতর্ক
কলারোয়া সরকারি জি.কে.এম.কে. পাইলট মাধ্যমিক বিদ্যালয় বাংলাদেশের সাতক্ষীরা জেলার কলারোয়া উপজেলায় অবস্থিত একটি স্বনামধন্য মাধ্যমিক বিদ্যালয়। এটি ১৯৩০ সালে প্রতিষ্ঠিত হয় এবং ২০১৮ সালে জাতীয়করণ করা হয়।   ইতিহাস  সাতক্ষীরা জেলার কলারোয়া জি.কে.এম.কে পাইলট মাধ্যমিক বিদ্যালয়টি প্রতিষ্ঠিত হয় ১৯৩০ সালে, তারপর থেকে সুনামের সাথে বিদ্যালয়টি পরিচালিত হয়ে আসছে এবং শিক্ষার সুষ্ঠু পরিবেশ নিশ্চিত করায় ২১ নভেম্বর ২০১৮ সালে বিদ্যালয়টি সরকারি করণ করা হয়।  বাংলাদেশ স্কাউটস ইউনিটের নাম, ১ নং কলারোয়া সরকারি জি কে এম কে পাইলট মাধ্যমিক বিদ্যালয় স্কাউট দল।  বাংলাদেশের প্রথম রাষ্ট্রপতি শেখ মুজিবুর রহমানের কনিষ্ঠ পুত্র শেখ রাসেলের জন্মদিন ও শেখ রাসেল দিবস-২০২১ উপলক্ষে জেলা পর্যায়ে শেখ রাসেল ডিজিটাল ল্যাব ক্যাটাগরিতে কলারোয়া সরকারি জি কে এম কে পাইলট মাধ্যমিক বিদ্যালয় প্রথম স্থান করেছিল।  কলারোয়ায় এসএসসি পরীক্ষার-২২’ প্রকাশিত ফলাফলে ৪৭৩ জন পরীক্ষার্থী জিপিএ-৫ প্রাপ্ত হয়ে মেধা তালিকায় স্থান পেয়েছে। এবারো মেধা তালিকায় ৭৭ পরীক্ষার্থী জিপিএ-৫ প্রাপ্ত হওয়ায় সরকারি জি.কে.এম.কে পাইলট হাইস্কুল শীর্ষ স্থান দখল করেছিলো।   শিক্ষা ব্যবস্থা  প্রতিষ্ঠার শুরুতে ষষ্ঠ শ্রেণী থেকে দশম শ্রেণী পর্যন্ত চালু করা হয় সাথে কারিগরি শিক্ষা ব্যবস্থাও চালু করা হয় এবং এটি বয়েজ স্কুল ছিলো পরবর্তীতে এটা বালক ও বালিকা উভয় ভর্তি নেওয়া শুরু করে। এটি এখন বাংলাদেশ উন্মুক্ত বিশ্ববিদ্যালয়ের শাখা হিসেবে পরিচালিত হচ্ছে।   উল্লেখযোগ্য শিক্ষার্থী   ফিরোজ আহম্মেদ স্বপন - রাজনীতিবিদ।  আসাদুল্লাহ আল গালিব - শিক্ষাবিদ ও গবেষক।   দুর্নীতির অভিযোগ  ২০২২ সালে সাতক্ষীরার কলারোয়া সরকারি জি কে এম কে পাইলট মাধ্যমিক বিদ্যালয়ের এক শিক্ষকের কাছ থেকে সরকারি করণের নামে ৫ লাখ টাকা হাতিয়ে নেয়ার অভিযোগ উঠেছিল ওই স্কুলের প্রধান শিক্ষক আব্দুর রবের বিরুদ্ধে।   তথ্যসূত্র   বিষয়শ্রেণী:১৯৩০-এ ব্রিটিশ ভারতে প্রতিষ্ঠিত বিষয়শ্রেণী:সাতক্ষীরা জেলার বিদ্যালয় বিষয়শ্রেণী:১৯৩০-এ প্রতিষ্ঠিত শিক্ষাপ্রতিষ্ঠান
জসীম উদ্দিন আহমেদ (জন্ম ১ জানুয়ারি ১৯৩৩) বাংলাদেশের একজন ভাষা সৈনিক, পরমাণুবিজ্ঞানী ও লেখক। ভাষা আন্দোলনে অবদানের জন্য ২০১৬ সালে তাকে একুশে পদক প্রদান করা হয়েছিল।  জীবনী জসীম উদ্দিন আহমেদ ১৯৩৩ সালের ১ জানুয়ারি কুমিল্লার দাউদকান্দির গালিয়ার চরে জন্মগ্রহণ করেন। ঢাকা বিশ্ববিদ্যালয়ে পড়াকালীন সময়ে তিনি ভাষা আন্দোলনে অংশগ্রহণ করেছিলেন। ১৯৫২ সালের ২১ ফেব্রুয়ারি তিনি প্রতিবাদ মিছিলে অংশগ্রহণ করেছিলেন। তিনি ও আবুল বরকত একই মিছিলে ছিলেন। পরিস্থিতির মোকাবেলা করার জন্য পুলিশ মিছিলে গুলি চালিয়েছিল। তার শরীরের নিকট দিয়ে অনেক গুলি বেরিয়ে গিয়েছিল। তার সামনে গুলিবিদ্ধ হয়েছিলেন আবুল বরকত।  জসীম উদ্দিন আহমেদ ১৯৫৬ সালে ঢাকা কলেজে শিক্ষকতা পেশায় যোগদানের মাধ্যমে কর্মজীবন শুরু করেন। এরপর, তিনি উচ্চশিক্ষা অর্জনের জন্য যুক্তরাষ্ট্র গমন করেন। সেখান থেকে ডক্টরেট ডিগ্রি লাভ করার পর তিনি দেশে ফিরে আসেন। তিনি ১৯৬৩ সালে ঢাকার আণবিক শক্তি কেন্দ্রে যোগদান করেন। ১৯৭০ সালে তিনি আন্তর্জাতিক পরমাণু শক্তি সংস্থায় যোগদান করেন পরবর্তীতে, তিনি প্রতিষ্ঠানটির পারমাণবিক বিকিরণ নিরাপত্তা বিভাগের প্রধান হিসেবে নিযুক্ত হন। তিনি ১৯৯৪ সালে ঐ পদ থেকে অবসরগ্রহণ করেন।  জসীন উদ্দিন আহমেদ প্রায় ৩৬ টি গ্রন্থ রচনা করেছেন। তিনি ২০১৬ সালের ১৯ ফেব্রুয়ারি এটিএন বাংলায় প্রচারিত নৈশব্দ যোদ্ধা শিরোনামের একটি টিভি নাটকে অভিনয় করেছিলেন।  শামসুল হুদা ২০১৬ সালে ভাষা আন্দোলনে অবদানের জন্য একুশে পদক লাভ করেন।  তথ্যসূত্র  বিষয়শ্রেণী:১৯৩৩-এ জন্ম বিষয়শ্রেণী:জীবিত ব্যক্তি বিষয়শ্রেণী:কুমিল্লা জেলার ব্যক্তি বিষয়শ্রেণী:বাংলাদেশী পদার্থবিজ্ঞানী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভাষা আন্দোলনে একুশে পদক বিজয়ী বিষয়শ্রেণী:বাংলা ভাষা আন্দোলনের সক্রিয় কর্মী বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বাংলাদেশী পুরুষ কবি বিষয়শ্রেণী:বাংলাদেশী পুরুষ লেখক বিষয়শ্রেণী:বাংলাদেশী শিক্ষায়তনিক বিষয়শ্রেণী:একুশে পদক বিজয়ী বিষয়শ্রেণী:ঢাকা কলেজের শিক্ষক
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  আফতাবুজ্জামান (আলাপ) ১৯:১৮, ১৪ মার্চ ২০২১ (ইউটিসি) ওবায়দুল হাসান   – (অপসারণের প্রস্তাবনা দেখুনলগ দেখুন) () উল্লেখযোগ্যতা প্রশ্নবিদ্ধ ━ কুউ পুলক (আলাপ) ১০:২১, ১৮ ফেব্রুয়ারি ২০২১ (ইউটিসি) অপসারণে , সঠিক উৎস নেই  —শাকিল  হোসেন আলাপ ১২:০৪, ১৯ ফেব্রুয়ারি ২০২১ (ইউটিসি)  - রাখুন। যথেষ্ট পরিমাণ উৎস রয়েছে। দেশের সর্বোচ্চ আদালতের বিচারক। - ওয়াইস আলাপ ১৯:৪২, ১৯ ফেব্রুয়ারি ২০২১ (ইউটিসি)  অবশ্যই তিনি উল্লেখযোগ্য, কেননা সুপ্রিম কোর্টের বিচারপতি তিনি। আফরোজ গালিব কাব্য (আলাপ) ১২:০৫, ১১ মার্চ ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
মিস্টার গে ওয়ার্ল্ড ইন্ডিয়া হল একটি জাতীয় সৌন্দর্য প্রতিযোগিতা যা বিশ্বব্যাপী বিশেষ করে বার্ষিক মিস্টার গে ওয়ার্ল্ড প্রতিযোগিতায় ভারতের প্রতিনিধি নির্বাচন করে।  সংস্থাটির জাতীয় পরিচালক এবং প্রযোজক ২০১৪ সালের বিজয়ী সুশান্ত দিভগিকার।  সহকারী ব্যবস্থাপকরা হলেন সংগঠনের সংকেত সেভেরোনিক এবং দর্শিল।  জনপ্রিয় মডেল এবং রিয়েলিটি তারকা সুশান্ত দিভগিকার  ২০১৪ সালে প্রতিযোগিতায় জয়ী হওয়ার পর অনুষ্ঠানটি মিডিয়ার মনোযোগ আকর্ষণ করে। পরবর্তীকালে, যে প্রতিযোগিতাটি প্রথমে অনিয়মিত ছিল তা এখন প্রতি বছর মুম্বাইয়ে অনুষ্ঠিত হয়।    ইতিহাস  জোলতান পরাগ মিস্টার গে ইন্ডিয়ার প্রথম বিজয়ী ছিলেন তিনি ২০০৮ সালে আন্তর্জাতিক মিস্টার গে প্রতিযোগিতায় ভারতের প্রতিনিধিত্ব করেছিলেন।  ২০১৩ সালে মিস্টার গে ওয়ার্ল্ড প্রতিযোগিতায় মুম্বাইয়ের নোলান লুইস শীর্ষ ১০ এ জায়গা করে নেওয়ার পরেই মিস্টার গে ইন্ডিয়া অসাধারণ জাতীয় ও আন্তর্জাতিক স্বীকৃতি লাভ করে।  তিনি পরবর্তী বিজয়ী সুশান্ত দিভগিকারের জন্য পথ প্রশস্ত করেছিলেন, যিনি রোমে ২০১৪ সালে ভারতের প্রতিনিধিত্ব করতে গিয়েছিলেন।    তথ্যসূত্র    বহিঃসংযোগ    মিস্টারগেওয়ার্ল্ডইন্ডিয়াঅফিসিয়াল.ইন (অফিসিয়াল ওয়েবসাইট)       বিষয়শ্রেণী:ভারতীয় পুরস্কার বিষয়শ্রেণী:২০০৮-এ প্রতিষ্ঠিত পুনরাবৃত্ত ঘটনা বিষয়শ্রেণী:ভারতের সুন্দরী প্রতিযোগিতা বিষয়শ্রেণী:মিস্টার গে ওয়ার্ল্ড বিষয়শ্রেণী:২০০৮-এ মহারাষ্ট্রে প্রতিষ্ঠিত বিষয়শ্রেণী:পুরুষ সৌন্দর্য প্রতিযোগিতা বিষয়শ্রেণী:এলজিবিটি সুন্দরী প্রতিযোগিতা বিষয়শ্রেণী:ভারতে এলজিবিটি ঘটনা
সেখ আন্দু  শৈলবালা ঘোষজায়া রচিত  জনপ্রিয়  বাংলা উপন্যাস। ১৯১৭ খ্রিস্টাব্দের (১৩২৪ বঙ্গাব্দের আশ্বিনে)  গুরুদাস চট্টোপাধ্যায় কর্তৃক কলকাতার গুরুদাস চট্টোপাধ্যায় এ্যান্ড সন্স্ হতে প্রথম প্রকাশিত হয়। তবে ১৯১৫ খ্রিস্টাব্দে ( ১৩২২ বঙ্গাব্দের বৈশাখ থেকে ফাল্গুন পর্যন্ত ) প্রবাসী পত্রিকায় ধারাবাহিক ভাবে প্রকাশিত হয়েছিল।   একজন মুসলমান ড্রাইভার ও তার হিন্দু মনিবের বিধবা কন্যার (জ্যোৎস্নার) ভালবাসা উপন্যাসটির বিষয়বস্তু। যথেষ্ট সাহসী কলমে দুই ভিন্নধর্মী নায়ক-নায়িকার পরিচ্ছন্ন সংযত এবং শাশ্বত  প্রেমকাহিনিকে অসামান্য দক্ষতায় পরিস্ফুট হয়েছে। সমকালীন পরিবেশ ও পরিমণ্ডলে এই ধরনের কাহিনী রচনা ছিল মোটের উপর বিস্ময়কর, প্রকৃতপক্ষে বৈপ্লবিক। মুক্ত বুদ্ধি ও সৎসাহসের যে পরিচয় এই উপন্যাসে আছে তার জন্য এই উপন্যাস বাংলা সাহিত্যে স্মরণীয় স্থান অধিকার করে আছে। লেখিকার জীবৎকালেই উপন্যাসটির তিনটি সংস্করণ প্রকাশিত হয়। এমনকি সম্প্রতি ১৯৯৪ খ্রিস্টাব্দে বিশিষ্ট সাহিত্য সমালোচক  শিবনারায়ণ রায়ের ভূমিকা সহ নূতন মুদ্রণ প্রকাশিত হয়েছে।   তথ্যসূত্র  বিষয়শ্রেণী:বাংলা ভাষার উপন্যাস
দিয়োর আকমাল অগলি খোলমাতভ (; জন্ম: ২২ জুলাই ২০০২; দিয়োর খোলমাতভ নামে সুপরিচিত) হলেন একজন উজবেক পেশাদার ফুটবল খেলোয়াড়। তিনি বর্তমানে উজবেক ক্লাব পাখতাকোর এবং উজবেকিস্তান জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০২১ সালে, খোলমাতভ উজবেকিস্তান অনূর্ধ্ব-২১ দলের হয়ে উজবেকিস্তানের বয়সভিত্তিক পর্যায়ে অভিষেক করেছিলেন। প্রায় এক বছর যাবত উজবেকিস্তানের বয়সভিত্তিক দলের হয়ে খেলার পর, তিনি ২০২৩ সালে উজবেকিস্তানের হয়ে আন্তর্জাতিক পর্যায়ে অভিষেক করেছেন; উজবেকিস্তানের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন দিয়োর আকমাল অগলি খোলমাতভ ২০০২ সালের ২২শে জুলাই তারিখে উজবেকিস্তানের ফেরগানায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল খোলমাতভ উজবেকিস্তান অনূর্ধ্ব-২৩ দলের হয়ে খেলার মাধ্যমে উজবেকিস্তানের প্রতিনিধিত্ব করেছেন। ২০২১ সালের ২৮শে মে তারিখে তিনি ইউক্রেন অনূর্ধ্ব-২১ দলের বিরুদ্ধে ম্যাচে উজবেকিস্তান অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3575459 খোলমাতভ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত উজবেকিস্তান অলিম্পিক দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল উজবেকিস্তান  ২০২৩  ১  ০ সর্বমোট  ১  ০  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:উজবেকিস্তানি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:পাখতাকোর ফুটবল ক্লাবের খেলোয়াড় বিষয়শ্রেণী:উজবেকিস্তানের আন্তর্জাতিক যুব ফুটবলার বিষয়শ্রেণী:উজবেকিস্তানের অনূর্ধ্ব-২৩ আন্তর্জাতিক ফুটবলার বিষয়শ্রেণী:উজবেকিস্তানের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড়
নাঈম ইসলাম (জন্ম: ১৯ অক্টোবর ১৯৯৪) একজন বাংলাদেশী ক্রিকেটার। তিনি স্লো লেফট-আর্ম অর্থডক্স বোলার। যিনি বাংলাদেশ অনূর্ধ্ব-১৯ ক্রিকেট দলের প্রতিনিধিত্ব করেছিলেন। http://www.espncricinfo.com/bangladesh/content/player/509416.html তিনি ডানহাতে ব্যাট করেন। তিনি ২০১১ সালে চট্টগ্রাম বিভাগ ক্রিকেট দলের বিপক্ষে রাজশাহী বিভাগ ক্রিকেট দলের হয়ে প্রথম-শ্রেণীর ক্রিকেটে আত্মপ্রকাশ করেছিলেন। ম্যাচটিতে ৩ উইকেট নেন। http://www.espncricinfo.com/series/8814/scorecard/506529/Rajshahi-Division-vs-Chittagong-Division-First-Phase-national-cricket-league/ তিনি তার ২ বছর পরে লিস্ট এ ক্রিকেট তালিকায় আত্মপ্রকাশ করেছিলেন। http://www.espncricinfo.com/ci/engine/match/669579.html এর ৯ মাস আগে তিনি টি-টোয়েন্টিতে আত্মপ্রকাশ করেছিলেন। http://www.espncricinfo.com/series/8653/scorecard/599867/Chittagong-Kings-vs-Duronto-Rajshahi-3rd-Match-bangladesh-premier-league/   আরো দেখুন    ভিক্টোরিয়া স্পোর্টিং ক্লাব  অগ্রণী ব্যাংক ক্রিকেট ক্লাব  মোহামেডান স্পোর্টিং ক্লাব ক্রিকেট দল   তথ্যসূত্র    বহিঃসংযোগ  নাঈম ইসলাম-  ক্রিকইনফো  বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম
none|120px|সুইফট -এর প্রতীক  সুইফট বা সোসাইটি ফর ওয়ার্ল্ডওয়াইড ইন্টারব্যাংক ফিনান্সিয়াল টেলিকমিউনিকেশন হল ব্রাসেলস ভিত্তিক আন্তঃব্যাংক আর্থিক লেনদেনের বার্তা প্রেরণের একটি সুরক্ষিত নেটওয়ার্ক। নিরাপদ ও দ্রুত অর্থ লেনদেনের ক্ষেত্রে সুইফট একটি বার্তা নেটওয়ার্ক পদ্ধতি যা মূলত সংকেত লিপি বা নির্ধারিত কোডের মাধ্যমে বার্তা আদান প্রদান এবং নিয়ন্ত্রিত হয়। এক্ষেত্রে লেনদেনের তারবার্তা (ওয়ার) এই কোডের মাধ্যমে আদান-প্রদান করা হয়। বিশ্বের প্রায় ২০০টি দেশের ১১ হাজারের অধিক আর্থিক প্রতিষ্ঠান সুইফটের মাধ্যমে আন্তঃ ব্যাংকিং লেনদেনের বার্তা প্রেরণ তথা লেনদেন সম্পাদন করে থাকে। বিশ্বের সব কেন্দ্রীয় ও বাণিজ্যিক ব্যাংকগুলো সুইফটের সদস্য। এজন্য অর্থ লেনদেনের সুবিধায় প্রত্যেক সদস্যকে ৮ বা ১১ কোডের একটি গোপন পিনও সরবারাহ করা হয়। (বাকি অংশ পড়ুন...)
alt=Country marked in green|ডান|থাম্ব|পৃথিবীতে বাংলাদেশ alt=Shacks built above water|ডান|থাম্ব| ঢাকার ভাসমান কুঁড়েঘর, ২০১১ alt=People looking at camera, shacks behind them|ডান|থাম্ব|মালগুদাম, ময়মনসিংহ বিভাগে রেলপথের পাশে কুঁড়েঘর, ২০০৯ বাংলাদেশে খাস জমি দখল ঘটে যখন দখলদাররা চট্টগ্রাম, ঢাকা এবং খুলনার মতো শহরের চৌহদ্দিতে "বস্তি" নামে পরিচিত অনানুষ্ঠানিক বসতি স্থাপন করে। ২০১৩ সালের হিসাবে, বাংলাদেশের শহুরে জনসংখ্যার প্রায় ৩৫ শতাংশ অনানুষ্ঠানিক বস্তিতে বসবাস করে।   ইতিহাস  যে অঞ্চলটি বাংলাদেশে পরিণত হয়েছে তার দখলদারিত্বের দীর্ঘ ইতিহাস রয়েছে। মুঘল সাম্রাজ্যে থেকে ১৯৪৭ সালের বঙ্গবিভাজন এবং বাংলাদেশ সৃষ্টি পর্যন্ত। সমসাময়িক সময়ে, দখলদারিত্বের কারণ হিসাবে, ১৯৭১ সালের বাংলাদেশ মুক্তিযুদ্ধের পর বিক্ষোভের ফলস্বরূপ গ্রামাঞ্চল থেকে শহুরে অঞ্চলে বসতি স্থাপন, সাশ্রয়যোগ্য আবাসন ব্যবস্থা, খারাপ প্রশাসনিক ব্যবস্থা ও প্রাকৃতিক দুর্যোগের যতো বিষয়গুলো রয়েছে। মাটিতে অনানুষ্ঠানিক বসতির পাশাপাশি ছাদ বস্তি এবং নৌ-কুড়েঁঘর সহ গ্রামীণ দখলদাররা রয়েছে যারা জমি দখল করে।  ১৯৭৪ সালের বাংলাদেশের দুর্ভিক্ষের সময় বন্যার কারণে দেশের ৮০ শতাংশ মানুষ ক্ষতিগ্রস্ত হয় এবং প্রায় ১,০০,০০০ মানুষ ঢাকার ১৮৩টি ক্যাম্পে বাস্তুচ্যুত হয়। বন্যা কমে যাওয়ার পর অনেক শরণার্থী বাড়ি না গিয়ে ঢাকার চৌহদ্দিতে অনানুষ্ঠানিক বসতিতে বসবাসের সিদ্ধান্ত নেন। এগুলি "বস্তি" নামে পরিচিত। সেই সময় এটিই একমাত্র উপলব্ধ বিকল্প ছিল যেহেতু ইতোমধ্যে ইতোমধ্যে ৪৭,১৯৫ ইউনিট আবাসন ঘাটতি ছিল এবং অভ্যন্তরীণ বস্তি ছাড়া ভাড়া নেওয়ার খুব কম বিকল্প ছিল। এইভাবে ১৯৭৪ সালে ঢাকার জনসংখ্যার দশ শতাংশ দখলদার ছিল। পরের বছর সরকার জোর পূর্বক পুনর্বাসন কর্মসূচি শুরু করে যেখানে ২,০০,০০০ দখলদারকে হয় তাদের গ্রামে অথবা ডেমরা, মিরপুর এবং টঙ্গীর ক্যাম্পে স্থানান্তরিত করে। যদিও বেশিরভাগ পুনর্বাসিত মানুষ শিবিরে অবস্থান করেছিল, তবে এটি ঢাকায় অনানুষ্ঠানিক বসতি বৃদ্ধি বন্ধ করেনি।  ১৯৯০-এর দশকের শুরুতে চট্টগ্রাম শহরের জনসংখ্যা ছিল মাত্র ১৫ লক্ষেরও বেশি, যার মধ্যে আনুমানিক ৬৬,৬৭৬ জন দখলদার ৬৯টি এলাকায় বাস করতো। ২০১৩ সালের হিসাবে, বাংলাদেশের শহুরে জনসংখ্যার প্রায় ৩৫ শতাংশ অনানুষ্ঠানিক বসতিতে বাস করে। খুলনায় সবচেয়ে বড় দখলদারিত্বের এলাকা ছিল সুপ্রাঘাট, যেখানে ১৫,৮৭৫ জন বাসিন্দা ছিল।   তথ্যসূত্র   বিষয়শ্রেণী:বাংলাদেশে আবাসন
অ্যানি হ্যাথাওয়ে (১৫৫৬ - ৬ই অগাষ্ট ১৬২৩) ছিলেন বিখ্যাত ইংরেজ কবি উইলিয়াম শেকসপিয়রের স্ত্রী। তাদের বিয়ে হয়েছিল ১৫৮২ সালে; তখন উইলিয়াম শেকসপিয়রের বয়স ছিল ১৮ এবং অ্যানি হ্যাথাওয়ের বয়স ছিল ২৬। অ্যানির গর্ভে শেকসপিয়রের তিনটি সন্তান হয়েছিল; তারা হলেন সুসান এবং হ্যামনেট ও জুডিথ নামে দুই যমজ।   তথ্যসূত্র   বিষয়শ্রেণী:১৫৫৬-এ জন্ম বিষয়শ্রেণী:১৬২৩-এ মৃত্যু বিষয়শ্রেণী:১৬শ শতাব্দীর ইংরেজ নারী বিষয়শ্রেণী:১৭শ শতাব্দীর ইংরেজ নারী
thumb|নগরী ত্যাগকারী লোকজন, জবিগনিয়েভ লিবেরা-র আলোকচিত্রশিল্প, যাতে একটি দুঃস্বপ্নলোকীয় ভবিষ্যতে মৃতপ্রায় কোনও মহানগরী ত্যাগ করতে বাধ্য হওয়া লোকজনদেরকে কল্পনা করা হয়েছে। দুঃস্বপ্নলোক বলতে অদূর ভবিষ্যতে উদ্ভূত হতে পারে, এমন এক অবিচার ও দুঃখযন্ত্রণায় পরিপূর্ণ বিভীষিকাময় কাল্পনিক অপবিশ্ব বা অপসমাজকে বোঝায় যার সবকিছুই ত্রুটিপূর্ণ। সাধারণত দুই ধরনের দুঃস্বপ্নলোক কল্পনা করা হয়: মহাপ্রলয়োত্তর দুঃস্বপ্নলোক ও রাষ্ট্রীয় দুঃস্বপ্নলোক। এর সমার্থক আরেকটি পরিভাষা হল কল্পনরক।  মহাপ্রলয়োত্তর দুঃস্বপ্নলোকে (Post-apocalyptic dystopia) সাধারণত কোনও মানবসৃষ্ট মহাযুদ্ধ (পারমাণবিক ধ্বংংসলীলা) বা প্রাকৃতিক মহাবিপর্যয়ের প্রেক্ষিতে উদ্ভূত নিয়মকানুনহীন নৈরাজ্যমূলক মানবসমাজের সৃষ্টি হয়। এর অধিবাসীরা সাধারণত জনাকীর্ণ, ঘিঞ্জি পরিবেশে সর্বব্যাপী অপরাধ ও সহিংসতার মাঝে চরম দুর্দশাগ্রস্ত, হতদরিদ্র, লাঞ্ছিত, ভীতসন্ত্রস্ত, নিপীড়িত জীবনযাপন করে। এছাড়া মানবসৃষ্ট পরিবেশগত বিপর্যয়, পৃথিবীপৃষ্ঠে গ্রহাণুর অভিঘাত, বহির্জাগতিক জীবদের আক্রমণ, জীবাণুঘটিত বৈশ্বিক মহামারি, মানুষের চেয়ে বেশি বুদ্ধিমান যান্ত্রিক কৃত্রিম বুদ্ধিমত্তার আবির্ভাব, জীবাশ্ম জ্বালানির সমাপ্তি, ইত্যাদিও এ ধরনের দুঃস্বপ্নলোকের জন্ম দেবে বলে কল্পনা করা হয়।  রাষ্ট্রীয় দুঃস্বপ্নলোকে (Statist dystopia) সাধারণত প্রযুক্তির অপব্যবহারের মাধ্যমে চরম ক্ষমতাধর স্বৈরতন্ত্র দ্বারা শাসিত দমনমূলক এক চরম বৈষম্যমূলক সমাজ কল্পনা করা হয়, যা আপাতদৃষ্টিতে সুশাসিত মনে হলেও বাস্তবপক্ষে শেষ হিসাবে যা ব্যক্তিস্বাধীনতাহীন, মতামতহীন, মনুষ্যত্বহীন, যন্ত্রবৎ নাগরিকে পূর্ণ। যেমন ইংরেজি সাহিত্যে অ্যালডাস হাক্সলি রচিত ব্রেইভ নিউ ওয়ার্ল্ড,  জর্জ অরওয়েল রচিত নাইন্টিন এইটি-ফোর ও রে ব্র্যাডবেরি রচিত ফ্যারেনহাইট ৪৫১ গ্রন্থে এরকম দুঃস্বপ্নলোক চিত্রায়িত করা হয়েছে।  দুঃস্বপ্নলোকের বিপরীত ধারণাটি হল স্বপ্নলোক বা স্বপ্নপুরী। ১৯শ শতকের ইংরেজ দার্শনিক জন স্টুয়ার্ট মিল গ্রিক উপসর্গ "ডিস" এবং স্বপ্নলোকের ইংরেজি অনুবাদ "ইউটোপিয়া" এই দুইটি অংশ জোড়া লাগিয়ে "ডিসটোপিয়া" তথা দুঃস্বপ্নলোক শব্দটি উদ্ভাবন করেন।  তথ্যসূত্র  আরও দেখুন  স্বপ্নলোক  বিষয়শ্রেণী:দুঃস্বপ্নলৌকিক কল্পকাহিনী বিষয়শ্রেণী:সাহিত্যিক ধারণা বিষয়শ্রেণী:সামাজিক দর্শন বিষয়শ্রেণী:বৈজ্ঞানিক কল্পকাহিনীর বিষয় বিষয়শ্রেণী:দূরকল্পকাহিনী বিষয়শ্রেণী:ভোগান্তি
থাম্ব|স্প্রিং-পিস্টন এয়ার রাইফেলের সংগ্রহ থাম্ব|ব্রেক-ব্যারেল এয়ার রাইফেল  এয়ার গান‌ এক প্রকার রাইফেল, পিস্তল অথবা শটগান যা ঘনীভূত বাতাস বা অন্য কোনো গ্যাসের দ্বারা ক্ষেপনসাধ্য বস্তূ প্রক্ষেপ করতে সক্ষ‌ম‌। এয়ার গান মূলত শিকার, বিনোদনমূলক শুটিং এবং প্রতিযোগিতামূলক খেলাধুলা (যেমন অলিম্পিক গেমস্) ইত্যাদি কাজে ব্যবহার করা হয়। এয়ার গান থেকে সাধার‌ন‌ত‌ ক্ষেপনসাধ্য ধাত‌ব‌ বস্তূ প্র‌ক্ষেপ‌ ক‌রা হ‌য় যা পেলেট‌ নামে প‌রিচিত‌। কিছু ক্ষেত্রে এয়ার গান থেকে সিসের গুলি বা ছররা প্র‌ক্ষেপ‌ ক‌রা হ‌য়। যে স‌ব‌ এয়ার গানে ক্ষেপনসাধ্য বস্তু হিসাবে প্লাস্টিকের গুলি ব্যবহার করা হয় তাদের‌ এয়ার স‌ফ্ট্ গান‌ ব‌লা হ‌য়। এয়ার গান তুলনায় আগ্নেয়াস্ত্র অপেক্ষা কম শক্তিশালী হলেও মারনাস্ত্রের কাজ করতে পারে।   প্রকারভেদ  এয়ার গান মুলত তিন ধরনের হতে পারে, spring-piston, pneumatic, আর CO2. spring-piston ধরনের এয়ার গান সবচাইতে সরল প্রকৃতির আর দামে কম| এতে 0.177 গুলির স্পীড 1200 ফুট প্রতি সেকেন্ড অবধি হতে পারে| এতে সংকূচিত স্প্রীং এর শক্তি কে কাজে লাগানো হয় একটি পিষ্টন এর ওপর| pneumatic এয়ার গানে এয়ার ট্যাঙ্ক লাগানো থাকে, যাতে খুব উচ্চ চাপে বাতাস ভরে রাখা যায়| CO2 এয়ার গানে এয়ার ট্যাঙ্কের বদলে CO2 ট্যাঙ্ক থাকে| এই তিন রকমের ভেতর pneumatic, আর CO2 গানে খুব সঠিক নিশানা লাগানো যায় বলে Olympic আর ISSF (International Shooting Sport Federation) ইভেন্ট এ এগুলো ব্যবহার করা হয়| তবে pneumatic এর দাম অনেক বেশি|  ডান|থাম্ব|300px|Walther LGR অলিম্পিকে ব্যবহৃত এয়ার রাইফেল  এয়ার গান সংক্রান্ত আইন‌  পৃথিবীর এক একটি দেশে এয়ার গানের লাইসেন্স এর এক এক রকম আইন আছে| জাপানে যে কোনো এয়ার গানের জন্য আলাদা লাইসেন্স নিতে হয়| আবার বৃটেন, ভারত, জার্মানি, ইটালি এবং আরো অনেক দেশে একটি নি‍র্দিষ্ট মাত্রার muzzle energy সম্পন্ন বন্দুকের জন্য লাইসেন্স লাগে না| অন্যদিকে আমেরিকাতে এয়ার গান মাত্রই লাইসেন্স বিহীন বন্দুক| তা যদি এয়ার গান প্রযুক্তিতে তৈরি 0.50 ক্যালিবার হেভি মেশিনগান হয় তা কিনতেও লাইসেন্স লাগবে না| বাংলাদেশে বন্যপ্রাণী (সংরক্ষণ ও নিরাপত্তা) আইন, ২০১২ অনুসারে এয়ারগান নিষিদ্ধ।   ক্যালিবার‌  এয়ার গানের পেলেট নানা ব্যাসের হয় তবে ৪.৫ মিমি (.১৭৭) এবং ৫.৫ মিমি (.২২) সর্বাধিক‌ জনপ্রিয় | এই ৪.৫ মিমি (.১৭৭) ক্যালিবার হল সবচাইতে accurate যা Olympic আর ISSF ইভেন্ট এ ব্যবহার করা হয়, এছাড়াও .20" (5.0 mm), .25" (6.35 mm), .45" (11.25 mm), .50" (12.5 mm), .58" (14.5 mm) ক্যালিবারের গুলি আছে|   ব্যবহার‌  শিকার, বিনোদনমূলক শুটিং এবং প্রতিযোগিতামূলক খেলাধুলা ছাড়া যুদ্ধাস্ত্র হিসাবে এর ব্যবহার সীমিত| গুলির স্পীড আগ্নেয়াস্ত্র অপেক্ষা কম হওয়া এর প্রধান কারণ| যেখানে AK-47 এর গুলির স্পীড ২,৩৪৬ ফুট প্রতি সেকেন্ড সেখানে এয়ার গানে গুলির স্পীড ১২০০ ফুট প্রতি সেকেন্ড। তবে 17th century তে এয়ার গান যুদ্ধে ব্যবহার করা হত| Girandoni Air Rifle হল একটি যুদ্ধে ব্যবহার করা এয়ার গান। অনেকেই বিয়ে বাড়িতে বংশগত ঐতিহ্যে হিসাবে এয়ার গানের সাহায্য গুলি ফুটিয়ে বিনোদন দিয়ে থাকেন।   নিরাপত্তা এবং অপব্যবহার  যেহেতু ঐতিহাসিক এয়ার গানসমূহ যুদ্ধবিগ্রহের জন্যই বিশেষভাবে তৈরি করা হয়েছে, তাই আধুনিক এয়ার গানসমূহ প্রাণঘাতী হতে পারে। চিকিৎসা সাহিত্যে আধুনিক এয়ার গানকে মৃত্যুর কারণ হিসাবে উল্লেখ করা হয়েছে।   তথ্যসূত্র   বিষয়শ্রেণী:সামরিক প্রযুক্তি বিষয়শ্রেণী:অস্ত্র বিষয়শ্রেণী:পিস্তল বিষয়শ্রেণী:রাইফেল বিষয়শ্রেণী:শিকারের সরঞ্জাম বিষয়শ্রেণী:সুয়েডীয় উদ্ভাবন